Gena Rowlands

**Virginia Cathryn Rowlands** (mas conoixida por o suyo nombre artistico de **Gena Rowlands**), naixida de Madison (Wisconsin, Estaus Unius) o 19 de chunio de 1930 y muerta en Indian Wells (California, Estaus Unius) o 14 d'agosto de 2024, estió una destacada actriz |estasunidense activa en o cine estausunidense dende final d'os anyos 1940 dica meyaus d'os anyos 2010, con cuantos premios y nominacions recibius mientres a suya carrera artistica. Yera filla d'o politico local de Wisconsin Edwin Myrwyn Rowlands y de l'actriz Lady Rowlands y d'o suyo matrimonio con l'actor John Cassavetes naixioron tres fillos, toz éls relacionaus con o mundo d'o cine, Nick, Alexandra y Zoe.

D'entre la suya filmografía, pueden mencionar-se bellas cintas como *[[The Spiral Road]]* (1962, Robert Mulligan), *[[Faces (cinta de 1968)|Faces]]* (1968, John Cassavetes), *[[A Woman Under the Influence]]* (1974, John Cassavetes), *[[Opening Night (cinta de 1977)|Opening Night]]* (1977, John Cassavetes), *[[Tempest (cinta de 1982)|Tempest]]* (1982, Paul Mazursky), *[[Ted & Venus]]* (1991, Bud Cort), *[[Unhook the Stars]]* (1996, Nick Cassavetes), *[[Taking Lives (cinta)|Taking Lives]]* (2004, D. J. Caruso), *[[Broken English (cinta de 2007)|Broken English]]* (2007, Zoe Cassavetes) u *[[Parts per Billion]]* (2013, Brian Horiuchi).

## Premios
### Premios Oscar
Gena Rwlands recibió dos nominacions a lo Premio Oscar a la Millor Actriz: a primera en 1975 en a 47<sup>ena</sup> edición d'os Premios Oscar por a suya interpretación en *[[A Woman Under the Influence]]*, una cinta dirichida por John Cassavetes; a segunda nominación estió en 1981 en a 53<sup>ena</sup> edición d'os premios por o suyo papel en *[[Gloria (cinta de 1980)|Gloria]]*, tamién dirichida por su mariu John Cassavetes.

D'atra man, en 2016 recibió un Premio Oscar Honorifico, en a 88<sup>ena</sup> edición d'os Oscar.

### Premios Globos d'Oro
En 1975, en a 32<sup>ena</sup> edicion d'os Premios Globos d'Oro, ganó un Premio Globo d'Oro a la Millor Actriz Dramatica por *[[A Woman Under the Influence]]*, dirichida por John Cassavetes. En 1978 fue nominada a ista mesma categoría por *[[Opening Night (1977 film)|Opening Night]]*, tamién dirichida por John Cassavetes, mientres a 35<sup>ena</sup> edicion d'os premios y nuevament en 1981 en a 38<sup>ena</sup> edicion por *[[Gloria (cinta de 1980)|Gloria]]*, dirichida tamién por o suyo esposo.

Tamién ganó un Premio Globo d'Oro a la Millor Actriz en Miniserie de Televisión u Telefilm en 1988 por *[[The Betty Ford Story]]*, dirichida por David Greene, mientres a 45<sup>ena</sup> edicion. Anteriorment ya heba recibiu una primera nominación en 1984 en a 41<sup>ena</sup> edicion d'os premios por *[[Thursday's Child (cinta de 1983)|Thursday's Child]]*, dirichida por David Lowell Rich y una segunda nominación en a 43<sup>ena</sup> edicion en 1986 por *[[An Early Frost]]*, dirichida por John Erman.

D'atra man, en 1993 mientres a 50<sup>ena</sup> edicion d'os Premios Globos d'Oro fue nominada a lo Premio Globo d'Oro a la Millor Actriz Segundaria en Serie de Televisión, Miniserie u Telefilm por o suyo papel en*[[Crazy in Love (cinta)|Crazy in Love]]*, dirichida por Martha Coolidge, recebindo una segunda nominación a ista categoría d'os Premios Globos d'Oro en 2003 por *[[Hysterical Blindness (cinta)|Hysterical Blindness]]*, dirichida por Mira Nair, en a 60<sup>ena</sup> edicion.

## Filmografía
### Cintas

### Series de televisión

## Referencias

## Vinclos externos

*  Gena Rowlands en Internet Movie Database.
*  Gena Rowlands en Internet Broadway Database.
*  Gena Rowlands en TCM Movie Database.
*  Gena Rowlands en Discogs.